CELEX: 22013D0322
Language: el
Date: 2013-06-07 00:00:00
Title: 2013/322/ΕΕ: Απόφαση αριθ. 2/2013 του Συμβουλίου Υπουργών ΑΚΕ-ΕΕ, της 7ης Ιουνίου 2013 , σχετικά με την αίτηση που υπέβαλε η Ομοσπονδιακή Δημοκρατία της Σομαλίας με αίτημα το καθεστώς παρατηρητή και την επακόλουθη προσχώρησή της στη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου

26.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 173/70
            
         ΑΠΌΦΑΣΗ αριθ. 2/2013 ΤΟΥ ΣΥΜΒΟΥΛΊΟΥ ΥΠΟΥΡΓΏΝ ΑΚΕ-ΕΕ
   της 7ης Ιουνίου 2013
   σχετικά με την αίτηση που υπέβαλε η Ομοσπονδιακή Δημοκρατία της Σομαλίας με αίτημα το καθεστώς παρατηρητή και την επακόλουθη προσχώρησή της στη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου
   (2013/322/ΕΕ)
   ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000 (1), όπως τροποποιήθηκε στο Λουξεμβούργο στις 25 Ιουνίου 2005 (2) και στο Ουαγκαντούγκου στις 22 Ιουνίου 2010 (3) (εφεξής «συμφωνία του Κοτονού»), και ιδίως το άρθρο 94,
   Έχοντας υπόψη την απόφαση αριθ. 1/2005 του Συμβουλίου των Υπουργών ΑΚΕ-ΕΕ, της 8ης Μαρτίου 2005, σχετικά με την έγκριση του εσωτερικού κανονισμού του Συμβουλίου των Υπουργών ΑΚΕ-ΕΕ (4) και, ιδίως, το άρθρο 8 παράγραφος 2,
   Εκτιμώντας τα ακόλουθα:
   
               (1)
            
            
               Η συμφωνία του Κοτονού τέθηκε σε ισχύ την 1η Ιουλίου 2008 σύμφωνα με το άρθρο 93 παράγραφος 3 της εν λόγω συμφωνίας. Η συμφωνία τροποποιήθηκε για πρώτη φορά στο Λουξεμβούργο στις 25 Ιουνίου 2005 και για δεύτερη φορά στο Ουαγκαντούγκου στις 22 Ιουνίου 2010. Η δεύτερη τροποποίηση εφαρμόζεται προσωρινά από την 31η Οκτωβρίου 2010 (5).
            
         
               (2)
            
            
               Το άρθρο 94 της συμφωνίας ΑΚΕ-ΕΕ ορίζει ότι κάθε αίτηση προσχώρησης από κράτος υποβάλλεται στο Συμβούλιο των Υπουργών ΑΚΕ-ΕΕ και εγκρίνεται από αυτό.
            
         
               (3)
            
            
               Στις 25 Φεβρουαρίου 2013, η Ομοσπονδιακή Δημοκρατία της Σομαλίας υπέβαλε αίτηση για καθεστώς παρατηρητή και επακόλουθη προσχώρηση σύμφωνα με το άρθρο 94 της συμφωνίας ΑΚΕ-ΕΕ.
            
         
               (4)
            
            
               Η Ομοσπονδιακή Δημοκρατίας της Σομαλίας οφείλει να καταθέσει την πράξη προσχώρησης στους θεματοφύλακες της συμφωνίας ΑΚΕ-ΕΕ, και συγκεκριμένα στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έγκριση της αίτησης προσχώρησης και απόκτησης του καθεστώτος παρατηρητή
   Εγκρίνεται η αίτηση της Ομοσπονδιακής Δημοκρατίας της Σομαλίας να προσχωρήσει στη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000, όπως τροποποιήθηκε στο Λουξεμβούργο στις 25 Ιουνίου 2005 και στο Ουαγκαντούγκου στις 22 Ιουνίου 2010.
   Η Ομοσπονδιακή Δημοκρατία της Σομαλίας καταθέτει την πράξη προσχώρησης στους θεματοφύλακες της συμφωνίας ΑΚΕ-ΕΕ, και συγκεκριμένα, στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ, πριν από την εν λόγω ημερομηνία.
   Εν αναμονή της προσχώρησής της, η Ομοσπονδιακή Δημοκρατία της Σομαλίας μπορεί να παρίσταται στις συνεδριάσεις του Συμβουλίου ως παρατηρητής.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει την επομένη της έκδοσής της.
   
      Βρυξέλλες, 7 Ιουνίου 2013.
      
         
            Για το Συμβούλιο Υπουργών ΑΚΕ-ΕΕ
         
         
            Ο Πρόεδρος
         
         P. T. C. SKELEMANI
      
   
   
      (1)  ΕΕ L 317 της 15.12.2000, σ. 3.
   
      (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
   
      (4)  ΕΕ L 95 της 14.4.2005, σ. 44.
   
      (5)  Απόφαση αριθ. 2/2010 του Συμβουλίου των Υπουργών ΑΚΕ-ΕΕ, της 21ης Ιουνίου 2010, ΕΕ L 287 της 4.11.2010, σ. 68.